Cazul pagerelor care au explodat în Liban. Norvegia a dat în urmărire internațională un bărbat cu dublă cetățenie
Poliția norvegiană a dat, joi, în urmărire internațională o persoană cu dublă cetățenie, norvegiană și indiană, suspectată că e implicată în vânzarea către Hezbollah a pagerelor care au explodat simultan marțea trecută în Liban, relatează Reuters, potrivit Agerpres. Operațiunea, care a fost atribuită Israelului, a provocat numeroase victime, inclusiv mulți civili fără vreo legătură cu această grupare.